钦定古今图书集成/明伦汇编/交谊典/第096卷 > 尔雅 > 《一枝花》〈醉中戏作〉辛弃疾
## 钦定古今图书集成/明伦汇编/交谊典/第096卷 > 尔雅 > 《一枝花》〈醉中戏作〉辛弃疾

千丈擎天手，万卷悬河口。黄金腰下，印大如斗。更千
骑弓刀，挥霍遮前后。百计千方久。似斗草儿童，赢个
他家偏有。算枉了、双眉长皱。白发空回首。那时间、
说向山中友。看丘垄牛羊，更辨贤愚否。且自栽花柳。
怕有人来，但只道、今朝病酒。